Χάγκε Γκέινγκομπ

Ο Χάγκε Γκέινγκομπ (αγγλικά: Hage Geingob, 3 Αυγούστου 1941 - 4 Φεβρουαρίου 2024)Βιογραφικά στοιχεία  στον ιστότοπο του Κοινοβουλίου της Ναμίμπιας. ήταν πολιτικός από τη Ναμίμπια και πρόεδρος της χώρας από τον Μάρτιο του 2015 έως τον θάνατό του, το 2024. Προηγουμένως υπηρέτησε ως πρωθυπουργός από το 1990 ως το 2002 και ξανά από το 2012 ως το 2015. Υπήρξε ο πρώτος πρωθυπουργός της Ναμίμπιας μετά την ανεξαρτησία της αφρικανικής χώρας το 1990. Από το 2007 είναι αντιπρόεδρος του SWAPO, του κυβερνώντος κόμματος στη χώρα, ενώ χρημάτισε υπουργός Εμπορίου και Βιομηχανίας από το 2008 ως το 2012.

Καθώς η θητεία του Προέδρου περιορίζεται στις 2 φορές, ο Γκέινγκομπ ορκίστηκε νέος πρόεδρος (επειδή ήταν αντιπρόεδρος του κυβερνώντος κόμματος έγινε υποψήφιος πρόεδρος από το SWAPO) τον Μάρτιο του 2015, μετά την αποχώρηση του Χιφικεπούνιε Ποχάμπα. Τον Νοέμβριο του 2014 εξελέγη πρόεδρος της χώρας του με μεγάλη πλειοψηφία και επανεξελέγη το 2019.

Το όνομα του Γκέινγκομπ δόθηκε τιμητικά στο γήπεδο ράγκμπι της πρωτεύουσας της Ναμίμπιας, Βίντχουκ.

 Εκπαίδευση και σπουδές 
Έμαθε τα πρώτα του γράμματα στο Οτάβι της Νοτιοδυτικής Αφρικής με βάση το Εκπαιδευτικό Σύστημα των Μπαντού. Φοίτησε στο Κολέγιο Ογκιστινέουμ από το 1958 ως το 1960, χρονιά κατά την οποία διώχθηκε από αυτό, εξαιτίας της συμμετοχής του σε διαδήλωση διαμαρτυρίας για την κακή ποιότητα της εκπαίδευσης. Ωστόσο, έγινε ξανά δεκτός στο κολέγιο λίγο αργότερα και κατάφερε να ολοκληρώσει την εκπαίδευσή του για παιδαγωγός το 1961. Συνακόλουθα, διορίστηκε δάσκαλος στο Δημοτικό Σχολείο του Τσουμέμπ στην Κεντρική Ναμίμπια. Αποχώρησε από τη δουλειά του με σκοπό να αλλάξει το εκπαιδευτικό σύστημα, με το οποίο ήταν αντίθετος.

Μαζί με 3 συναδέλφους του έφυγαν με τα πόδια και στη συνέχεια με οτοστόπ στην Μποτσουάνα. Μετά θα έφευγαν προς την Τανζανία με πτήση που είχε ναυλωθεί από το  Αφρικανικό Εθνικό Κογκρέσο (ANC). Όμως, το αεροπλάνο ανατινάχθηκε από Νοτιοαφρικανούς ενώ ήταν στο έδαφος επειδή η βόμβα εξερράγη πρόωρα. Επιπλέον, το καθεστώς του απαρτχάιντ σκλήρυνε τη στάση του και ο Γκέινγκομπ παρέμεινε στην Μποτσουάνα, όπου υπηρέτησε ως βοηθός απεσταλμένος του SWAPO στην Μποτσουάνα (1963–64).

Το 1964 έφυγε για τις ΗΠΑ και φοίτησε με υποτροφία στο Πανεπιστήμιο Τεμπλ της Φιλαδέλφεια. Μετά απέκτησε μπάτσελορ από το Πανεπιστήμιο Φόρνταμ στη Νέα Υόρκη το 1970 και Μάστερ στις Διεθνείς Σχέσεις από το The New School της Νέας Υόρκης το 1974.

Διορίστηκε αντιπρόσωπος του SWAPO στα Ηνωμένα Έθνη και στην Αμερική το 1964 και υπηρέτησε ως το 1971. Το 1966 ξεκίνησε ο ένοπλος αγώνας του SWAPO και το 1990 η Ναμίμπια έγινε ανεξάρτητη.

Σταδιοδρομία ως παιδαγωγός και ως πολιτικός
Τη δεκαετία του ' 70 ο Γκέινγκομπ διορίστηκε σε διάφορες θέσεις στα Ηνωμένα Έθνη. Παράλληλα συνέχισε να είναι μέλος της Κεντρικής Επιτροπής και του Πολιτμπιρό του SWAPO.

Το 1989 επιλέχθηκε από το SWAPO ως αρμόδιος να εκπροσωπήσει την οργάνωση στις προσεχείς εκλογές στη Ναμίμπια. Για το σκοπό αυτό επέστρεψε στη χώρα του έπειτα από 27 χρόνια απουσίας στις 18 Ιουνίου 1989. Οι εκλογές έφεραν το κόμμα του στην εξουσία και ο ίδιος εξελέγη πρόεδρος της Συντακτικής Συνέλευσης στις 21 Νοεμβρίου  1989. Η συνέλευση εκείνη σχεδίασε το Σύνταγμα της χώρας. Το νέο σύνταγμα εγκρίθηκε ομόφωνα από τη συνέλευση στις 9 Φεβρουαρίου 1990. 

Στις 21 Μαρτίου 1990 ο Γκέινγκομπ ορκίστηκε ως ο πρώτος πρωθυπουργός της Ναμίμπιας και η δεύτερη θητεία του ξεκίνησε στις 21 Μαρτίου 1995. Στη διάρκεια της 12χρονης πρωθυπουργίας του εισήγαγε πολλές μεταρρυθμίσεις στη διοίκηση. Προστάτεψε επίσης τον τουρισμό και άνοιξε πάρκο για την προστασία της άγριας πανίδας.

Στη διάρκεια κυβερνητικού ανασχηματισμού στις 27 Αυγούστου 2002 ο Γκέινγκομπ αντικαταστάθηκε στην πρωθυπουργία από τον Τέο-Μπεν Γκουριράμπ και ο ίδιος διορίστηκε υπουργός Περιφερειακής και Τοπικής Κυβέρνησης και Οικισμού.Christof Maletsky, "Nujoma shuffles the Cabinet pack ", The Namibian, 28 Αυγούστου 2002."Nujoma announces cabinet reshuffle; prime minister demoted", Nampa,27 Αυγούστου 2002. Ο Γκέινγκομπ αρνήθηκε να δεχθεί αυτή την κατώτερη θέση."Namibian president "acknowledges" former premier's resignation", The Namibian, 29-8-2002. Στις εκλογές για την Κεντρική Επιτροπή του SWAPO ήταν 9ος με 368 ψήφους στο συνέδριο του κόμματος τον Αύγουστο του 2002."The ruling party's new Central Committee" , The Namibian, 27 Αυγούστου 2002. Ωστόσο, στις 15 Σεπτεμβρίου απέτυχε να επανεκλεγεί μέλος του Πολιτμπιρό, λαμβάνοντας μόνο 33 ψήφους από την 83μελή Κεντρική Επιτροπή."Former Premier Geingob out of ruling party central committee", The Namibian, 16 Σεπτεμβρίου 2002.

Στις βουλευτικές εκλογές του 2004 κέρδισε μία έδρα.List of members of the National Assembly elected in 2004.

Στα μέσα του 2007 επέστρεψε ξανά στο Πολιτμπιρό του SWAPO.Brigitte Weidlich, "Crunch time for Swapo" , The Namibian,2-10-2007. Τον Νοέμβριο του 2007 διορίστηκε από το Πολιτμπιρό ως ο μοναδικός υποψήφιος αντιπρόεδρος του SWAPO.Christof Maletsky, "Hage named heir apparent", The Namibian, 12 Νοεμβρίου 2007. Στο συνέδριο που ακολούθησε, εξελέγη χωρίς αντίπαλο στις 29 Νοεμβρίου 2007"Nujoma succeeded by Pohamba", AFP, 30 Νοεμβρίου 2007. και συνακόλουθα διορίστηκε υπουργός Εμπορίου και Βιομηχανίας, τον Απρίλιο του 2008.Kuvee Kangueehi, "Cabinet shake up", New Era, 9 Απριλίου 2008.

Στο συνέδριο του SWAPO το 2012 ο Γκέινγκομπ επανεκλέχθηκε αντιπρόεδρος του SWAPO στις 2 Δεκεμβρίου 2012,"Namibia leader taps trade minister as likely successor" , Reuters, 4-12-2012. αποτέλεσμα που τον έκανε υποψήφιο να διαδεχθεί τον πρόεδρο Χιφικεπούνιε Ποχάμπα το 2015. Μετά το συνέδριο, ο πρόεδρος Ποχάμπα διόριισε τον Γκέινγκομπ στην πρωθυπουργία, στις 4 Δεκεμβρίου 2012.

Ως υποψήφιος με το SWAPO εξελέγη πρόεδρος στις εκλογές που διεξήχθησαν στις 28 Νοεμβρίου 2014, συγκεντρώνοντας ποσοστό 87% των ψήφων. Στις 21 Μαρτίου 2015 ορκίστηκε Πρόεδρος."Namibia inaugurates President Hage Geingob" , The Namibian, 21 Μαρτίου 2015.

Επανεξελέγη πρόεδρος στις εκλογές του 2019.

 Θάνατος 
Απεβίωσε από καρκίνο στις 4 Φεβρουαρίου 2024 σε νοσοκομείο στο Βίντχουκ σε ηλικία 82 ετών, όντας πρόεδρος. Ο αντιπρόεδρος Νανγκόλο Εμπούμπα ανέλαβε υπηρεσιακός πρόεδρος.

 Παραπομπές 

Εξωτερικοί σύνδεσμοι


Κατηγορία:Πρόεδροι της Ναμίμπιας
Κατηγορία:Πρωθυπουργοί της Ναμίμπιας